Els beneficis de la música – Mainada
Benvolgudes famílies de la classe dels Blancs,
Una de les activitats que més agrada a l’aula dels vostres fills i filles és la música.
Fer música implica educar l’oïda, la veu, el ritme, l’expressió corporal, la imaginació, la representació, la sensibilitat… La música també ajuda a l’estimulació de la memòria, la creació i l’atenció.
La sessió que duc a terme amb els vostres fills/es comença amb una cançó d’inici de l’activitat, continuem amb una cançó de concentració i joc, presento un instrument sonor, continuem amb una audició i acabem amb la cançó de comiat.
La música es treballa de forma sensorial i vivencial. Els nens i nenes han de viure, experimentar i conèixer la música a través del joc i del moviment.
Com a educadores, a Mainada, pretenem que els nens i nenes gaudeixin molt escoltant i fent música!